Ensimmäinen komission direktiivi 78/387/ETY annettu 18 päivänä huhtikuuta 1978 viljakasvien siementen pitämisestä kaupan annetun direktiivin 66/402/ETY liitteiden muuttamisesta



Virallinen lehti nro L 113 , 25/04/1978 s. 0013 - 0019

Kreikank. erityispainos: Luku 03 Nide 20 s. 0233

Espanjank. erityispainos: Luku 03 Nide 14 s. 0003

Portugalink. erityispainos: Luku 03 Nide 14 s. 0003

Suomenk. erityispainos Alue 3 Nide 9 s. 0209

Ruotsink. erityispainos Alue 3 Nide 9 s. 0209



ENSIMMÄINEN KOMISSION DIREKTIIVI annettu 18 päivänä huhtikuuta 1978 viljakasvien siementen pitämisestä kaupan annetun direktiivin 66/402/ETY liitteiden muuttamisesta (78/387/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(1), sellaisena kuin se on viimeksi muutettuna direktiivillä 78/55/ETY(2), ja erityisesti sen 21 a artiklan, sekä katsoo, että tieteellisen ja teknisen tietämyksen kehityksen perusteella mainitun direktiivin liitteitä I, II ja III olisi muutettava jäljempänä tarkoitetuista syistä, maissin siementen varmentamista koskevat edellytykset olisi mukautettava vastaamaan voimassa olevia kansainvälisiä siementen lajikkeiden varmentamisjärjestelmiä, siementen laadun parantamiseksi olisi säädettävä aikaisempia kasvustoja koskevista edellytyksistä, siementen geneettisen arvon parantamiseksi olisi vahvistettava kasvuston lajikepuhtautta koskevat vaatimukset myös eräiden muiden lajien osalta, tietyt riisinsiemeniä koskevat vaatimukset olisi mukautettava vastaamaan tavallisesti saavutettavaa siementen laatua, nykyisten kansainvälisten menetelmien mukaisesti suoritetun virallisen siementarkastuksen edellytysten täyttämiseksi on tarpeen muuttaa tiettyjä säännöksiä, nykyisessä tilanteessa ei ole ollut mahdollista säätää yhteisössä täydellisestä yhdenmukaistamisesta Avena fatuan esiintymistä koskevien edellytysten osalta; ennen 1 päivää heinäkuuta 1983 pyritään kuitenkin tiukentamaan direktiivissä 66/402/ETY vahvistettuja edellytyksiä tältä osin täydellisen yhdenmukaistamisen aikaansaamiseksi, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiiviä 66/402/ETY seuraavasti: 1. Korvataan liite I seuraavasti: "LIITE I EDELLYTYKSET, JOTKA KASVUSTON ON TÄYTETTÄVÄ 1. Pellon edellinen kasvusto ei saa olla yhteensopimaton siementuotannon kasvuston lajien ja lajikkeiden kanssa; ja pellon on oltava riittävän puhdas edellisen sadon kasveista. 2. Kasvuston etäisyyksien viereisistä pölytyslähteistä, jotka voivat aiheuttaa muuta kuin toivottua vierasta pölytystä, on oltava seuraavien vaatimusten mukaiset: >TAULUKON PAIKKA> Nämä etäisyydet voi jättää huomioon ottamatta, jos on riittävä suoja muuta kuin toivottua vierasta pölytystä vastaan. 3. Kasvustolla on oltava riittävä lajiketunnistettavuus ja -puhtaus tai Zea maysin sisäsiitoslinjan kasvustojen hybridilajikkeilla on oltava riittävä ominaisuuksien tunnistettavuus ja puhtaus. Zea maysin hybridilajikkeiden siementuotannossa edellä tarkoitettuja määräyksiä sovelletaan myös ainesosien ominaisuuksiin, mukaan lukien koirassteriliteetti tai fertiliteetin palautuminen. Erityisesti Phalaris canariensis, Secale cereale ja Zea maysin -kasvustojen on oltava seuraavien vaatimusten tai muiden edellytysten mukaisia: A. Phalaris canariensis ja Secale cereale: kasvuston lajin lajikkeesta selvästi poikkeavien kasvien lukumäärä saa olla enintään: - yksi 30 m²:ä kohti perussiementen tuotannossa, - yksi 10 m²:ä kohti varmennettujen siementen tuotannossa. B. Zea mays: a) lajikkeesta, itsesiittoisesta linjasta tai ainesosasta selvästi poikkeavien kasvien lukumäärä saa olla enintään: aa) perussiementen tuotannossa: >TAULUKON PAIKKA> bb) varmennettujen siementen tuotannossa: >TAULUKON PAIKKA> b) hybridilajikkeiden siementuotannossa on täytettävä seuraavat muut vaatimukset ja edellytykset: aa) koirasainesosan on tuotettava riittävä määrä siitepölyä emoainesosan kukinta-aikana; bb) tarvittaessa on suoritettava heteiden poisto; cc) kun emoainesosasta vähintään 5 %:lla kasveista emin luotti on vastaanottavassa tilassa, saa pölyttäneen tai parhaillaan pölyttävän emoainesosan prosenttiosuus olla enintään: - 1 virallisessa viljelystarkastuksessa, ja - 2 virallisissa viljelystarkastuksissa yhteensä. Kasvien katsotaan pölyttäneen tai pölyttävän parhaillaan, kun vähintään 50 mm:n pituudelta röyhyn keskiviivasta tai sen ulommista osista ponnet ovat tulleet esiin ja ovat joko jo pölyttäneet tai pölyttävät parhaillaan. 4. Siementen käyttökelpoisuutta vähentäviä vahingollisia organismeja, erityisesti ustilagineaeta, on oltava mahdollisimman vähän. 5. Edellä tarkoitettujen vaatimusten ja muiden edellytysten täyttyminen tarkastetaan virallisissa viljelystarkastuksissa. Viljelystarkastukset suoritetaan seuraavien edellytysten mukaisesti: A. Kasvuston kunnon ja kehitysasteen on oltava sellainen, että asianmukainen tarkastus voidaan suorittaa. B. Viljelystarkastusten lukumäärän on oltava vähintään: a) Avena sativa, Hordeum distichum, Hordeum polystichum, Oryza sativa, Phalaris canariensis, Triticum aestivum, Triticum durum, Triticul spelta ja Secale sereale: 1; b) Zea maysin kukinnan aikana: >TAULUKON PAIKKA> Kun edellisenä tai kuluvana vuonna kasvustossa on tuotettu Zea maysia, on tehtävä vähintään yksi erityinen viljelystarkastus tämän liitteen 1 alakohdassa tarkoitettujen edellytysten täyttymisen tarkastamiseksi. C. Tässä liitteessä vahvistettujen edellytysten täyttymisen tarkastamiseksi on pellon lohkojen koot, numerointi ja sijainti määritettävä sopivien menetelmien mukaisesti."2. Korvataan liite II seuraavasti: "LIITE II EDELLYTYKSET, JOTKA SIEMENTEN ON TÄYTETTÄVÄ 1. Siementen on oltava riittävän lajiketunnistettavia ja -puhtaita, Zea maysin sisäsiitoslinjan hybridilajikkeiden ominaisuuksien on oltava riittävän tunnistettavia ja puhtaita. Zea maysin hybridilajikkeiden siementuotannossa edellä tarkoitettuja määräyksiä sovelletaan myös ainesosien ominaisuuksiin. Erityisesti jäljempänä lueteltujen lajien siementen on oltava seuraavien vaatimusten ja muiden edellytysten mukaisia: A. Avena sativa, Hordeum distichum, Hordeum polystichum, Oryza sativa, Triticum aestivum, Triticum durum ja Triticum spelta: >TAULUKON PAIKKA> Vähimmäislajikepuhtaus tarkastetaan pääosin viljelystarkastuksissa, jotka suoritetaan liitteessä I tarkoitettujen edellytysten mukaisesti. B. Zea mays: Kun hybridilajikkeiden varmennettujen siementen tuotannossa käytetään koirassteriiliä emoainesosaa ja koirasainesosaa, joka ei palauta koirasfertiliteettiä, siemenet on tuotettava: - joko sekoittamalla siemeneriä, joissa on mukana sekä koirassteriiliä emoainesosaa että koirasfertiiliä emoainesosaa lajikkeelle tunnusomaisessa määräsuhteessa, - tai kasvattamalla koirassteriiliä emoainesosaa ja koirasfertiiliä emoainesosaa lajikkeelle tunnusomaisessa määräsuhteessa. Ainesosien osuudet tarkastetaan viljelystarkastuksissa liitteessä I tarkoitettujen edellytysten mukaisesti. 2. Siementen on vastattava seuraavia vaatimuksia ja edellytyksiä itävyyden, analyyttisen puhtauden ja muiden kasvilajien siementen määrän osalta: A. Taulukko: >TAULUKON PAIKKA> B. Sovellettavat vaatimukset ja muut ehdot, joihin viitataan tämän liitteen 2 kohdan A osassa: a) 4 sarakkeessa vahvistetut siementen enimmäispitoisuudet sisältävät myös 5 10 sarakkeessa tarkoitettujen lajien siemenet. b) Toista siementä ei katsota epäpuhtaudeksi, jos toisessa samanpainoisessa näytteessä ei ole yhtään muiden viljalajien siemeniä. c) Yhtä Avena fatuan, Avena steriliksen, Avena ludovicianan tai Lolium temulentumin siementä vahvistetun painoisessa näytteessä ei katsota epäpuhtaudeksi, jos toinen samanpainoinen näyte ei sisällä näiden lajien siemeniä. 3. Siementen käyttökelpoisuutta vähentäviä vahingollisia organismeja on oltava mahdollisimman vähän. Siementen on erityisesti oltava seuraavien vaatimusten mukaisia: >TAULUKON PAIKKA> 3. Korvataan liite III seuraavasti: "LIITE III ERÄN JA NÄYTTEEN PAINOT >TAULUKON PAIKKA> " 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1980. 2. Jäsenvaltioiden on huolehdittava, että viljakasvien siemeniä eivät koske kaupan pitämisen rajoitukset tämän direktiivin 1 kohdan mukaisten eri täytäntöönpanopäivien takia. 3 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä huhtikuuta 1978. Komission puolesta Finn GUNDELACH Varapuheenjohtaja (1) EYVL N:o 125, 11.7.1966, s. 2309/66 (2) EYVL N:o L 16, 20.1.1978, s. 23